CELEX: 62011CA0061
Language: hu
Date: 2011-04-28 00:00:00
Title: C-61/11. PPU. sz. ügy: A Bíróság (első tanács) 2011. április 28-i ítélete (a Corte di Appello di Trento (Olaszország) előzetes döntéshozatal iránti kérelme) — Hassen El Dridi alias Karim Soufi elleni büntetőeljárás (A szabadság, a biztonság és a jog érvényesülésén alapuló térség — 2008/115/EK irányelv — Harmadik országok illegálisan tartózkodó állampolgárainak visszatérése — 15. és 16. cikk — Nemzeti szabályozás, amely szabadságvesztéssel rendeli büntetni harmadik országok illegálisan tartózkodó állampolgárait abban az esetben, ha valamely tagállam területének elhagyását elrendelő határozatnak nem tesznek eleget — Összeegyeztethetőség)

25.6.2011   
            
            
               HU
            
            
               Az Európai Unió Hivatalos Lapja
            
            
               C 186/8
            
         A Bíróság (első tanács) 2011. április 28-i ítélete (a Corte di Appello di Trento (Olaszország) előzetes döntéshozatal iránti kérelme) — Hassen El Dridi alias Karim Soufi elleni büntetőeljárás
   (C-61/11. PPU. sz. ügy) (1)
   
   (A szabadság, a biztonság és a jog érvényesülésén alapuló térség - 2008/115/EK irányelv - Harmadik országok illegálisan tartózkodó állampolgárainak visszatérése - 15. és 16. cikk - Nemzeti szabályozás, amely szabadságvesztéssel rendeli büntetni harmadik országok illegálisan tartózkodó állampolgárait abban az esetben, ha valamely tagállam területének elhagyását elrendelő határozatnak nem tesznek eleget - Összeegyeztethetőség)
   2011/C 186/14
   Az eljárás nyelve: olasz
   
      A kérdést előterjesztő bíróság
   
   Corte di Appello di Trento — Olaszország
   
      Az alap-büntetőeljárás résztvevője
   
   Hassen El Dridi alias Karim Soufi
   
      Tárgy
   
   Előzetes döntéshozatal iránti kérelem — Corte di Appello di Trento — A harmadik országok illegálisan tartózkodó állampolgárainak visszatérésével kapcsolatban a tagállamokban használt közös normákról és eljárásokról szóló, 2008. december 16-i 2008/115/EK európai parlamenti és tanácsi irányelv (HL L 348., 98. o.) 15. és 16. cikkének értelmezése — Harmadik országok illegálisan tartózkodó állampolgárainak visszatérése — A kitoloncolási őrizet feltételei — Közvetlen alkalmazhatóság — Nemzeti szabályozás, amely egytől négy évig terjedő szabadságvesztéssel rendeli büntetni harmadik ország olyan állampolgárát, aki a kitoloncolási végzés közlését követően jogellenesen belföldön marad.
   
      Rendelkező rész
   
   A harmadik országok illegálisan tartózkodó állampolgárainak visszatérésével kapcsolatban a tagállamokban használt közös normákról és eljárásokról szóló, 2008. december 16-i 2008/115/EK európai parlamenti és tanácsi irányelvet, különösen annak 15. és 16. cikkét úgy kell értelmezni, hogy azzal ellentétes valamely tagállamnak az alapügyben szereplőhöz hasonló olyan szabályozása, amely kizárólag azért rendeli szabadságvesztéssel büntetni valamely harmadik ország jogellenesen tartózkodó állampolgárát, mert e személy — megsértve az ezen állam területének meghatározott határidőn belüli elhagyását elrendelő határozatot — jogszerű indok nélkül továbbra is e területen marad.
   
      (1)  HL C 113., 2011.4.9.